12/05/2015 | Administración LocalMunicipal
Arteixo
Secretaría Xeral
Bases reguladoras para a concesión de axudas ao estudo para familias con descendentes escolarizados nos niveis obrigatorio ou non obrigatorio en centros sostidos con fondos públicos convocadas pola Concellaría de Educación para o curso 2015/2016

INDICE: 1.- Exposición de motivos 2.- Condicións xerais: 2.1.- Obxecto 2.2.- Crédito orzamentario 2.3.- Persoas destinatarias 2.4.- Requisitos xerais 2.5.- Procedemento 2.6.- Revisión de solicitudes e subsanacións 2.7.- Valoración e resolución das solicitudes 2.8.- Compatibilidade con outras axudas 2.9.- Lugar e prazo de presentación de solicitudes 2.10.- Unidade familiar 2.11.- Documentación xeral e específica 2.12.- Obrigas das persoas beneficiarias 2.13.- Comisión de estudo 2.14.- Comisión de valoración 2.15.- Recursos 2.16.- Publicidade e entrada en vigor 3.- Liña 1: axudas de comedor 3.1.- Obxecto 3.2.- Persoas destinatarias 3.3.- Requisitos 3.4.- Obrigas das persoas beneficiarias 3.5.- Criterios de valoración 3.6.- Criterios de concesión 3.7.- Procedemento de aplicación da prestación 3.8.- Pago das axudas 3.9.- Acreditación do gasto 3.10.- Baixa no servizo 4.- Liña 2: axudas para adquisición de libros e material didáctico 4.1.- Obxecto 4.2.- Persoas destinatarias 4.3.- Requisitos 4.4.- Criterios de valoración 4.5.- Criterios de adxudicación 4.6.- Procedemento para o abono das axudas 5.- Liña 3: axudas á movilidades para estudantes 5.1.- Obxecto 5.2.- Persoas destinatarias 5.3.- Requisitos 5.4.- Xestión das axudas 5.5.- Procedemento de concesión 5.6.- Procedemento para o abono das axudas 5.7.- Compatibilidade con outras axudas 5.8.- Xustificación 5.9.- Devolución A Constitución española, no seu artigo 39, considera unha obrigatoriedade dos poderes públicos o asegurar a protección social, económica e xurídica da familia. O Estatuto de Autonomía de Galicia tamén lexitima a actuación lexislativa da Comunidade Autónoma no campo da protección da familia, a infancia e a adolescencia nos seus títulos de competencias xenéricas de asistencia social e promoción do desenvolvemento comunitario. A Lei 7/85, de 2 de abril, Reguladora das Bases de Réxime Local, no seu artigo 4, indica que dentro das competencias das entidades locais inclúense a potestade regulamentaria e de autoorganización que se complementan coa de programación ou planificación da actividade da organización. A mesma lei, no seu artigo 25, atribúe aos concellos unha amplia capacidade xenérica de actuación para promover actividades e prestar servizos públicos que afecten ás necesidades e aspiracións da comunidade veciñal. A Lei 27/2013, de 27 de decembro, de racionalización e sustentabilidade da Administración Pública mantén as atribucións indicadas. Esta e outra lexislación de aplicación, determina que as administracións poderán conceder axudas económicas para apoiar o coidado de menores, paliar situacións transitorias de necesidade, garantir un mínimo de subsistencia e reforzar procesos de integración familiar e inclusión social. Por outro lado, a Lei 3/2011, de 30 de xuño, de apoio á familia e á convivencia de Galicia, recoñece á familia como estructura básica da sociedade e ámbito natural de desenvolvemento da persoa, regulando a obriga dos poderes públicos de apoiar e protexer ás familias e aos seus membros e, especialmente, aos nenos e adolescentes. A Administración Autonómica debe promover que outras administracións (concellos e deputacións) desenvolvan plans de apoio á familia, complementado esto co contido do artigo 7 no que se menciona que os concellos exercerán compentencias, entre outras, en materias relacionadas coa execución de programas e proxectos destinados á atención á familia. O artigo 18 da lei mencionada tamén establece que para as familias, sobre todo as de especial consideración, poderase establecer normativa no ámbito da educación e a formación para a concesión de axudas ou bonificacións para libros, material escolar e comedores (entre outros) para os niveis non universitarios sostidos con fondos públicos. O seu artigo 28, asimesmo, establece os principios rectores da conciliación da vida persoal, familiar e laboral como uns dos eixes da actividade administrativa pública galega. A Lei de apoio á familia e á convivencia tamén define que o apoio á familia ten como obxectivo establecer axudas económicas, materiais, sociais, educativas e terapéuticas que permitan mellorar o medio familiar e a atención de necesidades dos nenos e dos adolescentes. Complementa esta filosofía o indicado no artigo 60. f mediante a oferta de axudas e prestacións económicas temporais. Si ben é certo que parte dos preceptos mencionados quedan cubertos pola actuación dos servizos sociais de atención primaria, desde a entidade municipal considérase tamén necesario poñer en marcha un plan de apoio ás familias destinado a colaborar coa vecinaza no sostemento dos gastos derivados da atención aos seus descendentes. A actual situación leva a que moitas unidades familiares presenten situacións complicadas de cara á asunción de custos obrigatorios nuns casos ou alternativos noutros. Desde a entidade municipal xa se dispón de recursos para a atención de casos en grave risco de exclusión social. Pero queda un elevado número de persoas que, aínda tendo problemas para cubrir gastos, non teñen as características para optar ás axudas previstas para os casos máis complexos de carencia, sobre todo económica. O obxectivo do plan de apoio é, precisamente, repercutir en unidades familiares que non poden atenderse coa actual normativa municipal por non reunir os criterios. Inténtase que a normalidade sexa o habitual e que os menores non sexan os receptores últimos das consecuencias da falta de ingresos da familia por causas alleas e involuntarias. Eses menores tamén deben acceder aos servizos que se lle ofertan á vecinaza para facer efectivo o principio de igualdade no acceso ás ofertas municipais ou doutras entidades sen ánimo de lucro directamente relacionadas coa actividade escolar ou complementaria desta. Tendo en conta o exposto, e á vista da situación económica actual, o Concello de Arteixo propón articular medidas para apoio ás familias mediante o establecemento de liñas da axuda que permitan que as unidades familiares con escasos apoios económicos poidan acceder a recursos que palíen, na medida do posible, as situacións de crise que actualmente se producen. Destas axudas serán beneficiarias as persoas escolarizadas nos niveis obrigatorio ou non obrigatorio en centros sostidos con fondos públicos que compran os requisitos definidos nas presentes bases. A tal efecto, desde a Concellaría de Educación establécense condicións para realizar as convocatorias das seguintes liñas de axudas: • Liña 1: Axudas para comedor escolar • Liña 2: Axudas para adquisición de libros e material didáctico • Liña 3: Axudas á mobilidade para estudantes É obxecto das presentes bases regular os procedementos de convocatoria de axudas destinadas aos estudantes dos niveis obrigatorio e non obrigatorio matriculados en centros sostidos con fondos públicos que cumpran os requisitos definidos nas presentes bases. As axudas outorgaranse dacordo cos principios de publicidade e obxectividade. As bases establécense no marco da Lei 38/2003, de 17 de novembro, Xeral de Subvencións, do Regulamento da Lei Xeral de Subvencións (aprobado por R. D. 887/2006, de 21 de xullo) e da Ordenanza Xeral reguladora da concesión de subvencións municipais e outra lexislación de aplicación A contía máxima destinada ás axudas ás familias con descendentes escolarizados nos niveis obrigatorio ou non obrigatorio (centros sostidos con fondos públicos) ascende a 185.000 € anuais na partida 489.00 do orzamento de gastos, coa seguinte distribución prevista: • Liña 1: Axudas para comedor escolar cun crédito máximo de 133.000 € • Liña 2: Axudas para adquisición de libros e material didáctico cun crédito máximo de 45.000 € • Liña 3: Axudas á mobilidade para estudantes cun crédito máximo de 7.000 € Non obstante, o Concello poderá habilitar maior crédito dentro das súas dispoñibilidades presupostarias ou modificar as contías máximas previstas para cada liña podendo imputar a outras incluidas na mesma partida. Dito incremento de crédito ou modificación aplicarase á concesión das axudas xa solicitadas no período de convocatoria anual e que non poideran ser atendidas inicialmente ou para situacións sobrevidas que se valorarán pola área xestora. En todo caso, o límite será sempre o esgotamento da partida presupostaria. Concrétanse en cada liña de axudas as persoas destinatarias. Para ser beneficiario das axudas deberanse cumprir os seguintes requisitos xerais: • Estar empadroado no Concello de Arteixo con antelación á data de solicitude da axuda polo menos o estudante cun dos proxenitores. • Convivir co beneficiario (estudante) • Non superar a renda per cápita da unidade familiar que se fixa como umbral máximo para cada liña convocada no exercicio correspondente. • Presentar solicitude da axuda no prazo establecido en modelo normalizado. • Achegar toda a documentación requerida. • No caso de ter sido beneficiario no curso anterior da mesma liña de axudas que a solicitada, estar ao corrente no cumprimento das obrigas derivadas, si é o caso. • Acreditar non estar incurso en ningunha das causas de incompatibilidade ou prohibición para ser beneficiario de axudas según o disposto no artigo 13 da Lei Xeral de Subvencións. • Cumprir os requisitos específicos das liñas de axuda. O procedemento que se aplicará para a valoración de solicitudes e a concesión das axudas será o establecido na Ordenanza Xeral da concesión de subvencións municipais ademais do que a continuación se especifica: • Aprobación das bases polo Pleno da Corporación • Publicación das bases no BOP • Aprobación da convocatoria pola Xunta de Goberno para cada liña de axudas en atención aos prazos de matrícula nos distintos niveis de ensino • Aprobación relativa á resolución ou denegación das solicitudes pola Xunta de Goberno Rematado prazo de solicitude, a comisión de estudo procederá á comprobación do cumprimento de requisitos e revisión da documentación. Publicarase listaxe de solicitantes no que se concretará documentación a subsanar, si é o caso, e prazo para as subsanacións coa indicación de que, si ésta non se producira, terase por desistida a solicitude, arquivándose previa resolución que deberá ser dictada nos términos do artigo 42.1 da Lei 30/1992, de Réxime Xurídico das Administracións Públicas e do Procedemento Administrativo Común. Unha vez completadas as solicitudes, procederase a valoración das mesmas e aplicarase o seguinte procedemento: • Elevación de proposta á Xunta de Goberno Local • Publicación de listaxes de concesións e denegacións (con indicación da causa que as motiva) para cada liña de axudas nos taboleiros de anuncios e na páxina web do Concello. Estas publicacións substituirán á notificación nos términos que se establecen no artigo 59.6 b e 60 da Lei 30/1992, de 26 de novembro, do Réxime Xurídico das Administracións Públicas. As listaxes de concesións publicaranse únicamente co número de DNI da persoa solicitante a efectos de cumprimento do establecido na Lei Orgánica 15/1999, de 13 de decembro, de Protección de Datos de Carácter Persoal, e no Real Decreto 1720/2007, de 21 de decembro, polo que se aproba o Regulamento de desenvolvemento da Lei. As axudas convocadas nas presentes bases son compatibles entre si e incompatibles con outras axudas convocadas por outras entidades (incluidas as do propio Concello de Arteixo) ou organismos públicos ou privados para o mesmo concepto ou finalidade. As solicitudes presentaranse en modelo oficial debidamente cumprimentadas, acompañadas da documentación preceptiva, no Rexistro Xeral ou Rexistros auxiliares do Concello de Arteixo. O prazo de presentación fíxase, de modo xenérico, en UN MES contado a partir do día seguinte da aprobación pola Xunta de Goberno da convocatoria específica. En todo caso, a convocatoria conterá o prazo para maior claridade, podendo ser inferior ao establecido como xenérico atendendo ás características específicas dalgunha das liñas das presentes bases. Poderase establecer un prazo extraordinario para a liña 3 (axudas á mobilidade) derivado dos prazos de matrícula dos estudos non obrigatorios ou circunstancias sobrevidas (modificacións lexislativas, reorganizacións,.). A Xunta de Goberno establecerá o prazo extraordinario facendo constar a circunstancia que o motiva. Agás que a liña concreta especifique o contrario, a efectos desta convocatoria, consideraranse que forman parte da unidade familiar os seguintes membros: • Os cónxuxes ou titores legais ou parellas de feito • Os fillos maiores e menores de idade que convivan no mesmo domicilio. Nos casos de separación legal, divorcio ou cando non existise vínculo matrimonial, a unidade familiar estará formada polo pai ou nai e tódolos fillos e fillas que convivan con un ou outro e, si é o caso, pola persoa que sexa parella de feito de calquera dos proxenitores que teña as fillas e fillos a cargo. Para a condición de familia monoparental enténdese a formada por un único proxenitor ou proxenitora, con fillos menores a cargo, que non manteñan relación de convivencia análoga á conxugal sempre que o outro proxenitor ou proxenitora non contribúan económicamento ao sustento dos descendentes 8Lei 3/2011, de 30 de xuño de apoio á familia e á convivencia de Galicia). Nos supostos de nulidade, separación ou divorcio, o destinatario da axuda será o proxenitor que teña atribuida a custodia do menor dacordo co establecido no convenio regulador ou sentenza xudicial. Nos supostos de acollemento, a persoa destinataria da axuda será a persoa ou persoas que teñan adxudicada por resolución administrativa ou auto judicial. En ningún caso poderán ser destinatarios da axuda os proxenitores privados da patria potestade dos seus fillos ou si a tutela ou garda fora asumida por unha institución pública. A seguinte documentación xeral deberá achegarse acompañando ao modelo normalizado de solicitude para calquera das axudas que se soliciten: 1. Modelo normalizado de solicitude 2. Declaración responsable de cumprimento de obrigas e de residencia efectiva no término municipal de Arteixo co menor para o que se solicita a axuda.3. Fotocopia do DNI ou outro documento acreditativo da identidade das/os nais/pais ou representantes legais segundo proceda.4. Fotocopia do libro de familia ou documentación que o substitúa 5. Fotocopia do libro de familia numerosa actualizado, si é o caso.6. Declaración das axudas obtidas para finalidades relacionadas co ámbito educativo doutros organismos ou institucións públicas ou privadas.7. Designación de conta bancaria según modelo municipal existente ao efecto (DCB) O pagamento das axudas farase unicamente na conta que os solicitantes fagan constar. Esta conta ten que permancer activa mentres non se teña constancia da finalización do expediente. A Administración non se fará responsable da imposibilidade de efectuar o ingreso por causas alleas á propia tramitación do expediente 8. Certificado de matrícula emitido polo centro agás os estudantes que estén matriculados nos centros de infantil e primaria do término municipal de Arteixo.9. Declaración de cumprimento de requisitos para ser beneficiario de subvencións e de non estar incurso en ningunha das causas de incompatibilidade ou prohibición para ser beneficiario recollidas no artigo 13 da Lei 38/2003, de 17 de novembro, Xeral de Subvencións.10. Impreso de autorización para a obtención dos datos tributarios da ano fiscal que corresponda das persoas que integran a unidade familiar e con idade laboral. As persoas non obrigadas a declarar presentarán tamén a dita autorización. En todo caso, é obriga e responsabilidade das familias estar ao corrente nos seus datos fiscais coa AEAT.11. Segundo o establecido nos artigos 38 e 42 da Lei 11/2007, do 27 de xullo, galega para a prevención e o tratamento integral de violencia de xénero, para os efectos do cálculo da renda per cápita nos casos de violencia de xénero no ámbito familiar quedarán excluídos do cómputo das rendas os ingresos do agresor, considerándose a familia como monoparental. No caso de solicitar axudas da liña 1 (axudas para o comedor escolar), ademais deberán aportar a seguinte documentación: 1. Informe de vida laboral, completo e actualizado, expedido pola Tesourería da Seguridade Social. Só se admitirán aqueles que teñan data como máximo dun mes (1 mes) anterior á data de convocatoria das axudas. No caso de telo solicitado, achegarase copia do resgardo da solicitude, debendo adxuntarse o informe en canto sexa emitido. As persoas que teñan a condición de empregados da Administración pública con entidades distintas á Seguridade Social (MUFACE, ISFAS,…), deberán presentar certificación que substitúa á vida laboral.2. Para acreditar conciliación da vida laboral e familiar, certificación das empresas empregadoras no que se especifique o horario laboral.3. Nos casos de unións de feito con fillos recoñecidos, separación ou divorcio, copias das sentenzas e do convenio regulador, así como xustificantes bancarios das aportacións económicas establecidas. No caso de impagos, copia da solicitude de execución de sentenza presentada ante o xulgado ou xustificante do inicio das actuacións.4. No caso de menores en situación de garda e custodia compartida, aportaranse os xustificantes de ingresos de ambos proxenitores.5. No caso de menores en situación de acollemento, copia do certificado do organismo competente e, no seu caso, contía da remuneración que se perciba.6. Outra documentación para xustificación de ingresos: a) Persoas traballadoras por conta allea: fotocopia das últimas 6 nóminas. b) Pensionistas: • Xustificantes da pensión mensual. c) Demandantes de emprego con prestación: • Certificado de prestacións do SEPE dos últimos 6 meses. Para a súa valoración a data de alta no SEPE non poderá ser posterior á data de convocatoria das axudas. d) Demandantes de emprego sen prestación: • Fotocopia da tarxeta de demandante de emprego que deberá ter unha antigüidade mínima dun mes anterior á data de convocatoria. • Certificado do SEPE no que conste que non é perceptor de prestacións nos 6 meses anteriores á data de convocatoria e) Perceptores de RISGA: • Xustificante da contía mensual actual. • Copia do documento de notificación da concesión f) Outras prestacións: certificados emitidos polas administracións correspondentes relativos a calquera outra prestación (prestación por fillo a cargo, pensións non contributivas, salario de liberdade, etc…) No caso de solicitar axudas da liña 3 (axudas á mobilidade), ademais da documentación xeral deberán aportar a seguinte documentación: 1. Informe de vida laboral do solicitante, completo e actualizado, expedido pola Tesourería da Seguridade Social. Só se admitirán aqueles que teñan data como máximo dun mes (1 mes) anterior á data de convocatoria das axudas. No caso de telo solicitado, achegarase copia do resgardo da solicitude, debendo adxuntarse o informe en canto sexa emitido. Cando no momento das solicitudes se presenten resgardos de petición dalgunha documentación requerida nas presentes bases, os documentos pendentes adxuntaranse en canto sexan recibidos. Será responsabilidade da persoa solicitante sin que por parte da entidade local se formalice requerimento. A non presentación do orixinal ou copia compulsada entenderase como desestimento da solicitude. A non acreditación de calquera das situacións indicadas poderá dar lugar ao desestimento da solicitude por entender que non se cumpren os requisitos. a) Cumprir as normas establecidas nas bases reguladoras das axudas. b) Xustificar o cumprimento dos requisitos e condicións que determinan a concesión. c) Cumprir a finalidade para que foi concedida a axuda. d) Somerterse ás actuacións de comprobación e control que polo organismo concedente se leven a cabo, debendo aportar canta información lle sexa requerida á unidade familiar beneficiaria no exercicio das actuacións relacionadas coa concesión da axuda. e) Comunicar ao Concello de Arteixo a obtención doutras subvencións, axudas, ingresos ou recursos para a mesma finalidade que a da axuda obtida. f) Acreditar que non se atopa incurso en ningunha das causas de incompatibilidade ou prohibición para ser beneficiario recollidas no artigo 13 da Lei Xeral de Subvencións. g) Proceder ao reintegro nos supostos de incumprimento ou no caso de remanentes non aplicados. A súa constitución será eminentemente técnica e estará formada polas seguintes persoas: – Técnico de Educación – Técnico de Coordinación e Planificación – Traballadora Social do departamento de Servizos Sociais do Concello de Arteixo Esta comisión examinará as solicitudes presentadas e procederá á publicación da listaxe de solicitantes según o definido no apartado 2.6. (Revisión de solicitudes e subsanacións) das presentes bases. Esta comisión será a encargada das valoracións dos expedientes de solicitude unha vez que conteñan toda a documentación preceptiva. Procederá as valoracións, levantará acta das sesións que se celebren e elevará proposta á Xunta de Goberno para a a aprobación de concesións e denegacións (con indicación da causa que as motiva), sendo estas as listaxes que se publiquen. A comisión de valoración estará formada polas seguintes persoas integrantes: • Concelleiro/a da área xestora das axudas ou concelleiro/a na que delegue. • Traballadora Social do departamento de Servizos Sociais. • Técnico adscrito á área xestora das axudas. • Secretaria Xeral ou persoa na que delegue. A resolución das convocatorias porá fin á vía administrativa e poderá ser recurrida potestativamente en reposición no prazo dun mes ante o Alcalde ou ser impugnadas mediante a interposición de recurso contencioso administrativo no prazo de dous meses a contar desde o día seguinte ao da data de publicación. A aprobación e entrada en vigor das presentes bases será efectiva unha vez aprobadas definitivamente polo Pleno da Corporación e realizada a publicación do texto íntegro no BOP. O obxecto desta liña de axudas é a regulación da concesión de axudas de comedor aplicándose o límite presupostario da partida 489.00 do orzamento de gastos cunha contía máxima de 133.000 €. Familias empadroadas no Concello de Arteixo con anterioridade á apertura de prazo da convocatoria anual, con fillos ao seu cargo escolarizados en centros sostidos con fondos públicos do término municipal que sexan usuario de servizo de comedor prestado por ANPAS ou por profesionais por conta propia. Poderán solicitar a axuda as familias con fillos escolarizados en centros sostidos con fondos públicos doutros concellos cando a asistencia a ese centro esté xustificada por causas extraordinarias debidamente acreditadas. Ademais dos xerais, para ser beneficiario desta liña de axudas deberanse reunir os seguintes: • Ser alumno matriculado ou con reserva de praza no 2º ciclo de ensino infantil, ensino obrigatorio (primaria e secundaria), bacharelato ou ciclos de grao medio de formación profesional en centros sostidos con fondos públicos do término municipal ou que acrediten circunstancias extraordinarias para asistir a centros públicos fóra do término municipal. • Non superar a renda per cápita máxima de 6.390,12 € anuais (corresponde ó 100 % do IPREM computándose 12 pagas). • Ser usuario fixo do servizo (continuo ou discontinuo). • Manter a escolarización da persoa beneficiaria e a asistencia ao comedor escolar ou servizo asimilado durante todo o curso. • Comunicar a baixa no servizo ao departamento xestor das axudas de xeito inmediato. • Non estar incluido no programa de absentismo escolar do Concello de Arteixo. • Cumprir a normativa específica reguladora do funcionamento do servizo de comedor escolar. O incumprimento destas obrigas dará lugar a suspensión da axuda. As solicitudes serán valoradas según os seguintes criterios: a) Situación familiar, social e laboral (1) Esta coincidencia deberá ser certificada polo empregador. Só se valorará para as solicitudes de escolares en idade de escolarización obrigatoria. No caso de que se acredite, a puntuación engadirase á obtida polas outras circunstancias compatibles. As situacións de desemprego con ou sen prestación ou subsidio deberán estar certificadas polo SEPE. b) Situación económica da unidade familiar de convivencia: Para a valoración teranse en conta os ingresos anuais de todos os integrantes da unidade familiar de convivencia. IPREM (indicador público de renda de efectos múltiples) é o índice económico que se aplica. En cada convocatoria especificarase a contía exacta no caso de que se modifique. IPREM vixente no momento da aprobación das presentes bases: 6.390,12 € (12 pagas) c) Situación social do menor (de 0 a 5 puntos) Para esta valoración será preceptivo o informe técnico sobre a situación social do menor. Dito informe será tramitado de oficio e emitido polos Servizos Sociais do Concello para aqueles casos de especiais características que poidan supoñer motivos de risco ou exclusión social. As concesións das axudas faranse públicas mediante listaxe na que se especificarán as concesión e denegacións (coa concreción da causa nestes casos). As axudas adxudicaranse por orde de puntuación obtendo unha porcentaxe maior de financiación as familias con maior puntuación, sendo o límite na concesión de axudas o esgotamento do crédito orzamentario asignado a esta liña de axudas. A efectos de acceso ás axudas, a preferencia na concesión das axudas responderá ao tipo de servizos para os que se solicita a axuda e será a seguinte: 1º. Fixos continuos: asiste ao comedor de luns a venres ao longo de todo o período lectivo.2º. Fixos discontinuos: non asiste todos os días da semana, sendo usuario en días concretos da semana ou do mes (semanas alternas, quincenas) No casos dos servizos fixos continuos, a contía financiada pola entidade local en ningún caso será superior a 95 € aínda cando a axuda se conceda polo 100 %. As persoas beneficiarias con servizo fixo discontinuo percibirán as cantidades máximas que se concretan na táboa de porcentaxe sendo a contía máxima de 4,8 €/día no caso de que a axuda se conceda polo 100% As axudas concederanse especificando a porcentaxe da axuda que se aplicará sobre o prezo total do servizo. A parte non financiada polo Concello de Arteixo deberá ser asumida pola familia usuaria do servizo. En todo caso, a valoración da solicitude deberá acadar a puntuación que se indica a continuación para acceder a cada unha das porcentaxes da axuda tal e como se especifican: FC ( 1 ): servizo de comedor fixo continuo FD( 2 ): servizo de comedor fixo discontinuo A contía da axuda ingresarase á unidade familiar según se especifican nas presentes bases. As familias serán as responsables de realizar os pagamentos completos ás entidades ou ao profesional por conta propia que xestione o servizo. As familias que non accedan ás axudas por terse superado o límite orzamentario fixado para esta liña, quedarán en listaxe de agarda por rigurosa orde de puntuación. A entidade local resérvase a facultade de adoptar decisións en relación ao incremento do número de concesións dependendo da dispoñibilidade presupostaria ou para a atención de situacións de especiais características. No caso de empate no número de puntos obtidos, para adxudicación da axuda terase en conta a puntuación conseguida nos seguintes criterios: 1.º Maior puntuación no baremo da situación económica da unidade familiar de convivencia.2.º Maior puntuación no baremo da situación familiar, social e laboral dos pais ou titores legais do menor. Situación A: persoas usuarias dos comedores dos centros públicos xestionados polas ANPAS O Concello de Arteixo solicitará informe sobre custo/praza ás ANPAS (entidades xestoras) antes do inicio do servizo para cada curso. No caso de que se produza calquera alteración do prezo inicial como consecuencia da aplicación de subvencións recibidas, a ANPA comunicará ao Concello este feito. Dita modificación en ningún caso suporá o incremento da axuda máxima establecida e concedida, aínda que sí se modificará no caso de que o custo sexa inferior ao inicialmente comunicado procedéndose a aplicar a mesma porcentaxe concedida. A efectos de facer efectivo o dereito á axuda, e como condición previa, antes do 30 de setembro do ano no que se inicie o curso, deberase entregar a seguinte documentación: • Certificado do centro que acredite que o menor está matriculado no curso correspondente ao de concesión da axuda (só alumnado de centros diferentes aos de infantil e primaria). • Xustificante de reserva de praza no servizo de comedor no caso de que a entidade municipal non poida acreditar por outros medios Situación B: outras persoas usuarias de comedor: Incluiranse nesta situación as seguintes casuísticas: • Alumnas e alumnos que utilicen os comedores ubicados nos centros e xestionados por profesionais por conta propia. • Alumnas e alumnos que utilicen comedores fóra do centro xestionados por profesionais por conta propia cando o centro non dispoña do servizo ou no caso de que non se dispuxese de praza por superar a demanda á dispoñibilidade das mesmas. En todo caso, o servizo de comedor que utilicen os alumnos deberá reunir as condicións adaptadas ás idades dos usuarios e dispoñer dos permisos ou autorizacións regulamentarios que se comprobará previo á concesión da axuda No caso de que ao longo do curso escolar a persoa beneficiaria da axuda desexe realizar o cambio a outro comedor xestionado por outro profesional, deberá achegar novo presuposto á entidade local. En todo caso, non suporá a revisión á alza da concesión da axuda. A efectos de facer efectivo o dereito á axuda, e como condición previa, antes do 30 de setembro do ano no que se inicie o curso, deberase entregar a seguinte documentación: • Certificado do centro que acredite que o menor está matriculado no curso correspondente ao de concesión da axuda (só alumnado de centros diferentes aos de infantil e primaria). • Presuposto emitido polo profesional que explota o comedor no que constará o prezo do menú especificado en días A efectos de facer efectivo o dereito á axuda, e como condición previa ao cobro, antes do 30 de setembro do ano no que se inicie o curso deberase entregar a documentación indicada no apartado 3.7. Unha vez cumpridos e acreditados estes requisitos, os pagos das axudas aos beneficiarios farase aplicando o seguinte procedemento: • 1º prazo: – Contía correspondente ao 80 % do cómputo da axuda concedida para o curso completo como axuda para comedor. – Si o uso do servizo é posterior ao mes de setembro, farase o ingreso correspondente á mesma porcentaxe computada desde o primeiro mes de uso do servizo. • 2º prazo: – Contía correspondente ao 20 % pendente de abono do total da axuda. Este pago efectuarase unha vez tramitada a xustificación do gasto total do servizo. Dita xustificación deberá realizarse na 1ª quincena de xullo de cada ano natural. A contía a abonar será a resultante da diferencia entre o abonado no 1º prazo e a contía concedida debidamente xustificada. No caso de que o gasto xustificado sexa inferior ao inicialmente estimado, realizaranse os axustes no 2º pago para que a porcentaxe de financiación non supere o inicialmente previsto polo concepto de axuda para comedor Os pagos formalizaranse sempre que a familia acredite estar ao día nos pagos. Para acreditar os gastos, achegarase recibo bancario donde conste o pago total efectivo completo ou factura orxinal debidamente conformada emitida polo mesmo profesional por conta propia que emitiu o presuposto inicial. A non xustificación por parte da familia do gasto íntegro suporá a suspensión temporal da axuda. Esta suspensión devirá en definitiva si non se cumpre o requisito de acreditación do gasto. Si o gasto xustificado é inferior ao inicialmente previsto, realizaranse os axustes no pago correspondente ao 2º prazo para que a porcentaxe de financiación non supere o inicialmente previsto polo concepto de axuda para comedor. Computaranse como gastos imputables á axuda os correspondentes aos pagos mensuais da cota derivada do uso do servizo de comedor, excluíndose outros conceptos (seguros, altas no servizo, fianza,…). En todo caso, a non xustificación do gasto completo dará lugar ao inicio do procedemento de devolución das contías non xustificadas. Poderase revocar a concesión da axuda outorgada, previa resolución ao respecto, nos seguintes supostos: • Ocultación de información si ésta resulta determinante para a concesión da axuda. • Non realizar trámites necesarios para o inicio do servizo no prazo previsto. • O mal comportamento que impida ou perxudique o desenvolvemento normal do servizo e provoque a expulsión do mesmo en aplicación das normas de réxime interior. • A alteración das circunstancias que motivaron a concesión. • A falta de asistencia continuada ou intermitente ó centro escolar e ao comedor máis de 15 días naturais sen causa xustificada. Si as ausencias se xustifican por enfermidade, será o Concello de Arteixo o que valore a pertinencia da continuidade no servizo unha vez consultados os informes médicos emitidos por sanitario do servizo público de saúde. • A inclusión no programa de absentismo escolar do Concello de Arteixo. A baixa no servizo por calquera das circunstancias descritas poderá dar lugar ao reintegro parcial ou total das cantidades percibidas en concepto de axuda cos intereses de demora que correspondan. En todo caso, a baixa implicará a pérdida inmediata do dereito á axuda. É obxecto destas axudas a fixación do procedemento para a concesión de axudas económicas para a adquisición de libros de texto e material didáctico para o alumnado do segundo ciclo de Educación Infantil dos centros educativos sostidos con fondos públicos e que estean empadroados e residan durante o curso escolar neste Concello. As axudas concederanse segundo límite presupostario da partida 489.00 do orzamento de gastos cunha contía máxima de 45.000 € para o obxecto estipulado. Familias empadroadas no Concello de Arteixo con anterioridade á apertura de prazo da convocatoria anual, con menores de idade ao seu cargo escolarizados en centros sostidos con fondos públicos no nivel de ensino infantil (4º, 5 º e 6º EI). Ademais dos estipulados como xerais, para ser beneficiario deberán reunirse os seguintes requisitos: • Estar matriculados en centros sostidos con fondos públicos no 2º ciclo de ensino infantil. • Convivir co alumno para o que se solicita a axuda. • Estar matriculado ou ter reserva de praza para o curso escolar para o que se solicita a axuda. • Non superar a renda per cápita anual correspondente ao 130% do IPREM establecido anualmente (na data de aprobación das presentes bases o límite para o acceso á axuda é de 8.307,16 €). A valoración de solicitudes realizarase en función dos ingresos da unidade familiar tendo prioridade na concesión as persoas solicitantes con menor capacidade económica por membro da unidade familiar (renda per cápita). Para a valoración teranse en conta os ingresos anuais de todos os integrantes da unidade familiar de convivencia. As axudas adxudicaranse por orde de de ingresos, accedendo en primeiro lugar as unidades familiares de menores ingresos. Concederanse axudas en función do crédito habilitado para cada anualidade. Non obstante a orde para a concesión das axudas, as contías obtidas virán determinadas polo gasto que as familias acrediten, sempre cos límites que se especifican a continuación. As axudas concederanse atendendo á renda per cápita familiar correspondente ao ano que se debe acreditar. Os tramos de axudas son os seguintes: • Unidades familiares con renda per cápita inferior ao 100 % IPREM (inferior a 6.390,12 €): ata 150 €. • Unidades familiares con renda per cápita entre o 100 % e o 130 % do IPREM (entre 6.390,12 € e 8.307,16 €): ata 90 €. A contía corresponde á axuda abonarase nun único pago que se ingresará na conta facilitada pola unidade familiar beneficiaria. As axudas comunicaranse mediante listaxe de persoas beneficiarias coas contías que se abonarán a cada beneficiario. Nesta listaxe aparecerá únicamente como dato persoal o DNI da persoa beneficiaria e a axuda que percibirá. As persoas beneficiarias terán a obriga de presentar o xustificante do pago para percibir a axuda. Si rematado o prazo establecido para a súa presentación ao Concello de Arteixo ésta non se ten producido, entenderase desistido do dereito de cobro da contía concedida. Para facer efectivo o cobro da axuda deberá cumprirse a condición de xustificación do gasto do seguinte xeito: • Ao longo do mes de setembro (data límite: 30 de setembro) as persoas beneficiarias deberán achegar factura orixinal na que deberán figurar obrigatoriamente os seguintes datos: • CIF, NIF ou NIE do establecemento. • Nome do titular do establecemento. • Datos do titular do establecemento. • Data e número da factura • Concepto do adquirido • Deberase acreditar o pago da factura • Non terán validez os tiques que non conteñan todos os datos arriba indicados. Estas bases regularán a concesión de axudas anuais, para mellorar a mobilidade para estudantes de bacharelato, formación profesional, ensinanzas artísticas musicais e estudios universitarios en centros públicos no territorio galego. As axudas concederanse segundo límite presupostario da partida 489.00 do orzamento de gastos cunha contía máxima de 7.000 € para o obxecto estipulado. De non solicitarse todas as axudas a contía económica reverterá á partida presupostaria. Estudantes de bacharelato, formación profesional, ensinanzas artísticas musicais e estudios universitarios en centros públicos no territorio galego, empadroados no Concello de Arteixo. Non poderán solicitar ditas axudas estudantes que vivan a unha distancia menor ou igual a 2 km do centro de ensino ou do lugar donde realice as prácticas no caso da FP básica dual. As axudas destinaranse a cobertura dos seguintes desprazamentos: • Entre o domicilio e o centro de estudos • Entre o domicilio e a empresa, institución ou entidade donde se realicen as prácticas (actividade laboral formativa) no caso de alumnado de FP básica dual. As axudas concederanse para un dos conceptos, non sendo sumativas en ningún caso Ademais dos xerais, para ser beneficiario desta liña de axudas deberanse cumplir os seguintes requisitos: • Estar matriculado en centros sostidos con fondos públicos dos niveis definidos para esta liña de axudas. • Non superar a renda per cápita máxima de 6.390,12 € anuais (corresponde ó 100 % do IPREM computándose 12 pagas) Para o curso 2015/2016 concederanse as seguintes contías estipuladas por distancias desde o punto de orixe (domicilio) e o destino (centro ou empresa) No caso doutros destinos intermedios, para a concesión da axuda realizarase un cálculo estimativo dependente dos quilómetros entre o punto de orixe e o de destino tomando como referencia o máis próximo dos definidos na táboa. A lista de acceso ás axudas (de menor a maior) confeccionarase segundo o índice resultante tras realizar a seguinte operación matemática: (Ingresos Anuais unidade familiar ou de convivencia do ano fiscal acreditado x factor de ponderación x número de membros 1 ) / IPREM anual vixente = índice ordenante (con tres decimais) ( 1 ) Por cada membro adicional a partir de 8 o valor de ponderación reducirase en 0,02. A lista de acceso ás axudas (de menor a maior) confeccionarase según a renda per cápita da unidade familiar. No caso de empate, concederáselle a axuda á menor renda per cápita. No caso de proseguir o empate, concederáselle á solicitude que antes entrara en rexistro. O Concello abonará nun só pago a axuda concedida, trala súa concesión. As solicitudes presentaranse no prazo de convocatoria que a Xunta de Goberno aprobe ao efecto no Rexistro Xeral do Concello acompañada da documentación indicada nas presentes bases. Ver apartado 2.8.( Compatibilidade con outras axudas) das presentes bases. O bó uso destas axudas, xustificarase no mes de xuño, presentando copia da certificación das notas do curso e avaliación das prácticas, si é o caso. O Concello resérvase o dereito de esixir o reintegro da axuda concedida ao alumnado que non xustifique a permanencia nos seus estudos ou no caso de demostrarse irregularidades na documentación. ASDO.: CELINA VARELA SUÁREZ CONCELLEIRA DE EDUCACIÓN E CULTURA